სელესტ ინგი

სელესტ ინგი  (დ. 30 ივლისი, 1980 )  — ამერიკელი მწერალი და რომანისტი.    მან გამოაქვეყნა მრავალი მოთხრობა, რომლებიც დაიბეჭდა სხვადასხვა ლიტერატურულ ჟურნალებში.  ინგის პირველმა რომანმა, ყველაფერი, რაც არასდროს გითქვამს, რომელიც გამოვიდა 2014 წლის 26 ივნისს, მოიპოვა ამაზონის წლის წიგნის ჯილდო  და ასევე კრიტიკოსების ქება დაიმსახურა. ინგის მოთხრობამ Girls at Play 2012 წელს მიიღო პუშკარტის პრიზი და 2015 წელს ალექსის ჯილდოს მფლობელი იყო. მისი მეორე რომანი „ყველგან ხანძრის კერებია“ 2017 წელს გამოიცა. წიგნზე დაფუძნებულია სატელევიზიო მინისერიალი, რომლის პრემიერაც 2020 წელს შედგა. ინგმა მიიღო გუგენჰაიმის სტიპენდია 2020 წელს.  მისი უახლესი რომანი, ჩვენი დაკარგული გულები, გამოვიდა 2022 წლის 4 ოქტომბერს.

 ბიოგრაფია 
სელესტე ინგი დაიბადა პიტსბურგში, პენსილვანია .  მისი მშობლები საცხოვრებლად ჰონგ კონგიდან 1960-იანი წლების ბოლოს გადავიდნენ ამერიკაში.  მისი მამა, დოქტორი დანიელ ლ. ინგი (დ. 2004), იყო NASA-ს ფიზიკოსი ჯონ ჰ. გლენის კვლევით ცენტრში (ადრე ცნობილი როგორც NASA Lewis Research Center).   დედამისი იყო ქიმიკოსი, რომელიც ასწავლიდა კლივლენდის სახელმწიფო უნივერსიტეტში . 

როდესაც ინგი ათი წლის იყო, იგი მშობლებთან და დასთან ერთად გადავიდა პიტსბურგიდან შეკერ ჰეითსში, ოჰაიო.  .  ის სწავლობდა სხვადასხვა სკოლებში შეკერ ჰეითსის საქალაქო სასკოლო ოლქში, ვუდბერის დაწყებითი სკოლიდან  შეკერ ჰეითსის საშუალო სკოლამდე .  შეკერ ჰეითსის უმაღლეს სკოლაში ინგი ჩართული იყო რასობრივი ურთიერთობების სტუდენტთა ჯგუფში ("SGORR") სამი წლის განმავლობაში და იყო სკოლის ლიტერატურული ჟურნალის, Semanteme-ის თანარედაქტორი.  საშუალო სკოლა დაამთავრა 1998 წელს.

საშუალო სკოლის დამთავრების შემდეგ ინგი სწავლობდა ინგლისურს ჰარვარდის უნივერსიტეტში . შემდეგ იგი ჩაირიცხა მიჩიგანის უნივერსიტეტის სამაგისტრო სკოლაში, სადაც მან მიიღო სახვითი ხელოვნების მაგისტრის წოდება მწერლობაში, ამჟამად ცნობილია როგორც ჰელენ ზელის მწერლების პროგრამა . მიჩიგანის უნივერსიტეტში ინგმა მოიპოვა ჰოპვუდის ჯილდო მოთხრობისთვის „What Passes Over“.  

 კარიერა 
ინგმა მიიღო პუშკარტის პრიზი 2012 წელს მოთხრობისთვის „გოგონები, სათამაშოდ“.  მისი მხატვრული ლიტერატურა და ესეები ქვეყნდებოდა ეტაპობრივად. ინგი ასწავლიდა წერას მიჩიგანის უნივერსიტეტში და გრუბის ქუჩაზე, ბოსტონი .  ინგი ასევე იყო ბლოგების რედაქტორი ვებსაიტზე Fiction Writers Review სამი წლის განმავლობაში. 

ინგის სადებიუტო რომანი, ყველაფერი, რაც მე არასოდეს გითხარი: რომანი, არის ლიტერატურული თრილერი, რომელიც ფოკუსირებულია 1970-იანი წლების ოჰაიოში მცხოვრებ ამერიკულ ოჯახზე.   რომანს ჰქონდა ოთხი პროექტი და ერთი რევიზია დასრულებამდე, რომელსაც ექვსი წელი დასჭირდა. მასზე მუშაობისას ინგმა თქვა, რომ გამოიყენა რასიზმის საკუთარი გამოცდილება, ასევე მისი ოჯახისა და მეგობრების ისტორიები.  წიგნმა, რომელსაც Los Angeles Times-მა უწოდა „შესანიშნავი პირველი რომანი ოჯახის, სიყვარულისა და ამბიციების შესახებ“, მოიპოვა Amazon-ის წლის წიგნის ჯილდო 2014 წელს   და იყო New York Times-ის 2014 წლის ღირსშესანიშნავი წიგნი.  იგი ითარგმნა 15 ენაზე.  2020 წელს გავრცელდა ინფორმაცია, რომ ანაპურნა ტელევიზია რომანს შეზღუდულ სერიებად გადაამუშავებდა. ინგი და მერი ლი, პროდიუსერული კომპანია A-Major Media-დან, აღმასრულებელი პროდიუსერები იქნებიან. 

ინგის მეორე რომანი, ყველგან ხანძრის კერებია, ვითარდება შეკერ ჰაითსში, ოჰაიო და მოგვითხრობს ორ ოჯახის შესახებ, ერთი დედა და ქალიშვილი, რომლებიც ეჭვქვეშ აყენებენ ქალაქის საზღვრებსა და კულტურას.   რომანი გადაკეთდა 2020 წლის Hulu-ს ამავე სახელწოდების მინისერიალად, მთავარ როლებში და აღმასრულებელი პროდიუსერები არიან რიზ უიზერსპუნი და კერი ვაშინგტონი ; ინგი ა შოუს ერთ-ერთი პროდიუსერი იყო.

ინგის მესამე რომანი, ჩვენი დაკარგული გულები, ვითარდება მომავალში, სადაც ამერიკამ მოახდინა რასიზმის ლეგიტიმაცია, განსაკუთრებით აზიური წარმოშობის ადამიანების მიმართ და ახშობდა გამოხატვის თავისუფლებას.  ნოველა მოგვითხრობს ჩინური წარმოშობის მქონდე 12 წლის ბიჭის შესახებ, სახელად ბერდი, რომელიც ხელახლა აღმოაჩენს თავისი დისიდენტი დედის ხელოვნებას.  ნოველა  გამოვიდა 2022 წლის ოქტომბერში. 

 პირადი ცხოვრება 
2014 წლის მონაცემებით, ინგი ცხოვრობს კემბრიჯში, მასაჩუსეტსი, მეუღლესთან და შვილთან ერთად. 

წიგნის ტურნეში „ყველაფერი, რაც არასდროს გითქვამს“, ინგმა თქვა, რომ მისი საყვარელი წიგნი ბავშვობაში იყო ჰარიეტ ჯაშუში .  ზრდასრულობის ასაკში, მისი ერთ-ერთი საყვარელი წიგნია არუნდატი როის „  წვრილმანების ღმერთი“ . 

2018 წელს, როდესაც ამერიკის მთავრობამ დააშორა ერთმანეთს დოკუმენტის არმქონე ემიგრანტი ოჯახების შვილები და მშობლები,  ინგმა გამოიყენა თავისი ტვიტერის ანგარიში პოლიტიკაზე ყურადღების გასამახვილებლად.ინგმა და სხვა მწერლების ჯგუფმა აუქციონის საშუალებით შეაგროვეს  რომელიც მიეძღვნებოდა მიგრანტი ოჯახების გაერთიანებას. 

 ლიტერატურა 





 რესურსები ინტერნეტში 


 სქოლიო 

კატეგორია:მიჩიგანის უნივერსიტეტის კურსდამთავრებულები
კატეგორია:ჰარვარდის უნივერსიტეტის კურსდამთავრებულები
კატეგორია:ამერიკელი ქალი რომანისტები
კატეგორია:XXI საუკუნის ამერიკელი ქალი მწერლები
კატეგორია:XXI საუკუნის ამერიკელი რომანისტები
კატეგორია:დაბადებული 1980
კატეგორია:ცოცხალი ადამიანები